പ്രകൃതിക്ക് ദോഷമായ നിര്മ്മാണങ്ങള് വേണ്ട: ഐ.ഐ.എ കൊച്ചി: പ്രളയദുരന്തങ്ങളുടെ പശ്ചാത്തലത്തില് അശാസ്ത്രീയവും അപകടകരവുമായ നിര്മ്മാണ പ്രവൃത്തികളില് നിന്ന് വാസ്തുശില്പികളും സാങ്കേതിക വിദഗ്ദ്ധരും വിട്ടുനില്ക്കണമെന്ന് ഇന്ത്യന് ഇന്സ്റ്റിറ്റ്യൂട്ട് ഒഫ് ആര്ക്കിടെക്ട് ഐ.ഐ.എ കേരള ഘടകം ചെയര്മാന് എല്. ഗോപകുമാര് അഭ്യര്ത്ഥിച്ചു. നിര്മ്മാണ മേഖലയിലെ സാങ്കേതിക വിദഗ്ദ്ധര് ഒന്നടങ്കം അണിനിരന്നാല് തീരാവുന്ന പ്രശ്നമേയുള്ളു. നിര്മ്മാണ മേഖല തളരാതെ സന്തുലിതമായി ഖനനം ചെയ്യണം. വന്കിട പദ്ധതികള് സുരക്ഷിത മേഖലകളില് മാത്രമായി പരിമിതപ്പെടുത്തണം. സര്ക്കാരുമായി സഹകരിച്ചു പാരിസ്ഥിതിക ആഘാത പഠനങ്ങള് നടത്താനും പുതിയ രൂപകല്പനാന് നയം രൂപപ്പെടുത്താനും അവസരം വിനിയോഗിക്കണം. ഇനിയുമൊരു പ്രകൃതി ദുരന്തം ഉണ്ടാകാതിരിക്കാന് കൂട്ടായ പ്രവര്ത്തനത്തിന് ഐ.ഐ.എ തീരുമാനിച്ചു.